२ आवरण असाध्यै मन परेकोले भाइ बोनेटले भाइ रसललाई एउटा चिठी लेखे। तिनले यसो भने, “प्रहरीधरहरा पत्रिकाको नयाँ आवरण देखेर धेरै खुसी लाग्यो। असाध्यै राम्रो छ!” त्यसैगरि अर्का वफादार बाइबल विद्यार्थी जोन एच. ब्राउनले नयाँ आवरणबारे यस्तो लेखे: “आवरण अति आकर्षक छ। आँधी र छाल आए पनि त्यो धरहरा रतीभर डगमगाएको छैन, त्यसको जग कत्ति बलियो!” प्रहरीधरहरा-को नयाँ आवरण त्यस वर्षको पहिलो परिवर्तन थियो। तर अन्तिम भने थिएन। सङ्‌गठनमा अर्को एउटा ठूलो परिवर्तन सोही वर्षको नोभेम्बरमा भयो। चाखलाग्दो कुरा, यो परिवर्तन पनि आँधीले गर्दा उर्लेको छालले नै निम्त्याएको थियो।
